১৯৪৭ সালের শেষভাগে তাকে "দ্য থ্রি মাস্কেটিয়ার্স" চলচ্চিত্রে লেডি দ্য উইন্টার চরিত্রের জন্য নির্বাচন করা হয়। এটি তার অভিনীত প্রথম টেকনিকালার চলচ্চিত্র। এই সময়ে তিনি হেনরি জে. "বব" টপিং জুনিয়ের সাথে প্রেমের সম্পর্কে জড়িয়ে পড়েন। টপিং ছিলেন একজন মিলিয়নিয়ার এবং নিউ ইয়র্কের ইয়াঙ্কি মালিক ড্যান টপিঙের ভাই ও টিন-প্লেট ম্যাগনেট ড্যানিয়েল জি. রেইডের নাতী। টপিং তাকে নিউ ইয়র্ক সিটির টুয়েন্টি ওয়ান ক্লাবে তার মার্টিনিতে হীরার আংটি ফেলে বিয়ের প্রস্তাব দেন এবং ১৯৪৮ সালের এপ্রিলে কানেটিকাটের গিনউইচে টপিং পারিবারিক বাসভবনে তাদের বিবাহ সম্পন্ন হয়।

টার্নারের পরবর্তী কাজ ছিল কার্ক ডগলাসের বিপরীতে ভিনসেন্ট মিনেলির "দ্য ব্যাড অ্যান্ড দ্য বিউটিফুল" (১৯৫২)। নাট্যধর্মী এই ছবিটিতে একজন হলিউড মুঘলের উত্থান ও পতন চিত্রিত হয়েছে, এতে টার্নার একজন মদ্যপ চলচ্চিত্র তারকার চরিত্রে অভিনয় করেন। ছবিটি সমালোচনামূলক ও বাণিজ্যিক দুই দিক থেকেই সফল হয় এবং ইতিবাচক পর্যালোচনা অর্জন করে। ১৯৫২ সালের ডিসেম্বর মাসে ছবিটি মুক্তির এক সপ্তাহ পূর্বে তার তৃতীয় স্বামী টপিঙের সাথে তার বিবাহবিচ্ছেদ ঘটে। টার্নার পরবর্তী কালে বলেন যে টপিঙের মদপানের সমস্যা ও অতিরিক্ত জুয়া খেলা তাকে বিবাহ বিচ্ছেদে প্রণোদিত করে।

১৯৫৩-১৯৫৭: এমজিএম ত্যাগ ও পুনরুত্থান
১৯৪৮-১৯৫২: স্টুডিওর পুনঃব্র্যান্ডিং ও ব্যক্তিগত সংকট
১৯৪০-১৯৪৫: যুদ্ধকালীন বছরসমূহ ও যৌন আবেদনের প্রতীক হিসেবে প্রতিষ্ঠা
কর্মজীবন